**Gynekologisen Kirurgian Seuran jäsen- ja tapahtumarekisterin tietosuojaseloste**

**Rekisterinpitäjä:** Gynekologisen Kirurgian Seura ry, Y-tunnus 1721252-8

**Osoite:** HUS Naistenklinikka Leikkausosasto, PL140, 00029 HUS

**Sähköposti:** gks.sihteeri(ät)gks.fi

**Yhteyshenkilö:** sihteeri Minna Sopo

**Rekisteröidyt**

Rekisterissä käsitellään yhdistyksen jäsenten ja yhdistykseltä luentopalkkion tai apurahan saavien henkilöiden henkilötietoja.

**Henkilötietojen käsittelyn tarkoitus**

Rekisterin käyttötarkoitus on kerätä yhdistyksen jäsenyyteen ja jäsenille järjestettävien koulutustapahtumien järjestämiseen tarvittavat tiedot.

Henkilötietoja käsitellään seuraavissa tarkoituksissa:

* Yhdistyksen jäseneksi hakeminen ja jäsentietojen päivittäminen
* Jäsenviestien lähettäminen ja tapahtumista tiedottaminen (sähköiset jäsenviestit)
* Koulutustapahtumiin ilmoittautuminen
* Osallistumismaksujen laskuttaminen
* Luentopalkkioiden ja apurahojen maksaminen sekä näihin liittyvä kirjanpito
* Palautteen kerääminen ja osallistumistodistusten jakaminen

**Henkilötietojen käsittelyn oikeusperuste**

Henkilötietojen käsittely perustuu rekisterinpitäjän lakisääteiseen velvoitteeseen (yhdistys- ja kirjanpitolaki).

**Säännönmukaiset tietolähteet**

Henkilötiedot kerätään rekisteröidyltä itseltään.

**Käsiteltävät henkilötiedot**

* Etu- ja sukunimi
* Kotipaikka
* Sähköpostiosoite
* Ammatti
* Työnantaja
* Henkilötunnus (luentopalkkion tai apurahan saavat; yhdistyksellä on ilmoitusvelvollisuus verottajalle)
* Tapahtumiin ilmoittautumisen yhteydessä mahdolliset ruoka-aineallergiat

**Henkilötietojen suojaaminen ja tietoturva**

Digitaalisesti käsiteltävät henkilötiedot on tallennettu Yhdistysavain-jäsenrekisteriin. Rekisteriin on pääsy vain nimetyillä henkilöillä (yhdistyksen sihteeri, kotisivujen pääkäyttäjä, koulutuspäiväsihteeri), jotka tarvitsevat tietoja työtehtäviensä hoitamiseksi. Kyseisillä henkilöillä on käytössään henkilökohtaiset käyttäjätunnukset ja salasanat kaksivaiheisella tunnistautumisella. Henkilötiedot on suojattu ulkopuoliselta käytöltä.

Koulutustapahtumiin ilmoittautumisen yhteydessä käsitellään henkilötietoja Data Prisma Oy:n Kongressi-järjestelmässä. Järjestelmään on pääsy vain nimetyillä henkilöillä (yhdistyksen sihteeri ja koulutuspäiväsihteeri), jotka tarvitsevat tietoja työtehtäviensä hoitamiseksi. Kyseisillä henkilöillä on käytössään henkilökohtaiset käyttäjätunnukset ja salasanat. Henkilötiedot on suojattu ulkopuoliselta käytöltä.

Luentopalkkion ja apurahan saajien nimi ja henkilötunnus tallennetaan lakisääteisen velvoitteen (kirjanpitolaki) nojalla yhdistyksen sähköiseen Procountor-kirjanpito-ohjelmaan. Ohjelmaan on pääsy vain nimetyillä henkilöillä (yhdistyksen taloudenhoitaja ja yhdistyksen kirjanpitäjät), jotka tarvitsevat tietoja työtehtäviensä hoitamiseksi. Kyseisillä henkilöillä on käytössään henkilökohtaiset käyttäjätunnukset ja salasanat kaksivaiheisella tunnistautumisella. Henkilötiedot on suojattu ulkopuoliselta käytöltä.

**Henkilötietojen säilytysaika**

Henkilötiedot säilytetään rekisterissä niin kauan kuin rekisteröity on yhdistyksen jäsen. Koulutustapahtumaan osallistuneiden tiedot säilytetään kuusi vuotta (kirjanpitolaki).

**Henkilötietojen luovuttaminen ja siirtäminen**

Henkilötietoja ei luovuteta kolmansille osapuolille tai siirretä eteenpäin EU:n tai ETA-maiden ulkopuolelle.

**Profilointi**

Henkilötietojen käsittelyssä ei käytetä automaattista päätöksentekoa tai profilointia.

**Rekisteröidyn oikeudet**

Rekisteröidyllä on oikeus soveltuvan tietosuojalainsäädännön mukaisesti milloin tahansa:

* Saada tieto henkilötietojensa käsittelystä
* Saada pääsy omiin henkilötietoihinsa ja tarkastaa itseään koskevat yhdistyksen käsittelemät henkilötiedot
* Vaatia epätarkan ja virheellisen henkilötiedon oikaisua ja täydentämistä
* Vaatia henkilötietojensa poistamista
* Peruuttaa suostumuksensa ja vastustaa henkilötietojensa käsittelyä siltä osin kuin henkilötietojen käsittely perustuu rekisteröidyn suostumukseen
* Vaatia henkilötietojensa käsittelyn rajoittamista
* Tehdä valitus asianomaiselle valvontaviranomaiselle, tai sen Euroopan unionin jäsenvaltion valvontaviranomaiselle, jossa rekisteröidyn asuin- tai työpaikka sijaitsee, mikäli rekisteröity katsoo, että hänen henkilötietojaan ei ole käsitelty soveltuvan tietosuojalainsäädännön mukaisesti

Rekisteröidyn tulee esittää edellä mainitun oikeuden toteuttamista koskeva pyyntö tietosuojaselosteen Yhteydenotot-kohdan mukaisesti. Yhdistys voi pyytää rekisteröityä tarkentamaan pyyntöään kirjallisesti ja varmentamaan henkilöllisyytensä ennen pyynnön käsittelemistä. Yhdistys voi kieltäytyä pyynnön toteuttamisesta sovellettavassa laissa säädetyllä perusteella. Rekisterinpitäjän täytyy vastata rekisteröidylle ilman aiheetonta viivytystä, kuitenkin viimeistään kuukauden kuluessa pyynnön vastaanottamisesta. Oikeuden käyttäminen on maksutonta.

**Yhteydenotot**

Rekisteröidyn oikeuksien käyttämistä koskevat pyynnöt, kysymykset tästä tietosuojaselosteesta ja muut yhteydenotot tulee tehdä sähköpostitse osoitteeseen [gks.sihteeri(ät)gks.fi]. Rekisteröity voi myös ottaa yhteyttä kirjallisesti alla olevaan osoitteeseen:

Gynekologisen Kirurgian Seura ry

HUS Naistenklinikka Leikkausosasto, PL140, 00029 HUS

**Muutokset tietosuojaselosteeseen**

Tietosuojaselostetta päivitetään tarvittaessa esimerkiksi yhteystietojen tai lainsäädännön muuttuessa. Tietosuojaseloste on päivitetty viimeksi 27.11.2023.